Document ID: 31995R1999

ΚΑΝΟΝΙΣΜΟΣ (ΕΚ) αριθ. 1999/95 ΤΗΣ ΕΠΙΤΡΟΠΗΣ της 17ης Αυγούστου 1995 για την τροποποίηση του κανονισμού (ΕΟΚ) αριθ. 2456/93 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τα γενικά και ειδικά μέτρα παρέμβασης στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 424/95 της Επιτροπής (2), και ιδίως το άρθρο 6 παράγραφος 7,
Εκτιμώντας:
ότι στον κανονισμό (ΕΟΚ) αριθ. 2456/93 (3), όπως τροποποιήθηκε τελευταία από τον κανονισμό (ΕΚ) αριθ. 200/95 (4), ορίζονται ιδίως οι όροι επιλεξιμότητας που πρέπει να τηρούνται για προϊόντα που αγοράζονται στην παρέμβαση 7 ότι πρέπει να υπάρξει διάταξη ότι, για κάθε έναν από τους ενδιαφερόμενους που υποβάλλουν προσφορά, η κατηγορία και η ποιότητα των προϊόντων αυτών καθώς και τα κράτη μέλη ή οι περιφέρειες ενός κράτους μέλους όπου είναι ανοικτή η παρέμβαση είναι αυτές που ορίζονται στο παράρτημα του κανονισμού (ΕΟΚ) αριθ. 1627/89 (5) της Επιτροπής, όπως τροποποιήθηκε τελευταία από τον κανονισμό (ΕΚ) αριθ. 1764/95 (6) 7 ότι στον κανονισμό (ΕΟΚ) αριθ. 2456/93 ορίζονται επίσης διατάξεις σχετικά με τη διαδικασία παραλαβής από τον οργανισμό παρέμβασης 7 ότι, με στόχο να βελτιωθεί ο έλεγχος της διαδικασίας αυτής, οι λεπτομερείς αυτοί κανόνες πρέπει να συμπληρωθούν ιδίως όσον αφορά την προκαταρκτική επιθεώρηση και τον έλεγχο βάρους των προϊόντων που αγοράζονται 7 ότι, για το σκοπό αυτό, πρέπει να ενισχυθούν οι διατάξεις σχετικά με τον έλεγχο αφαίρεσης των οστών από το κρέας που αγοράζεται από τους οργανισμούς παρέμβασης και σχετικά με την απόρριψη προϊόντων 7 ότι, με στόχο τη βελτίωση της αποθήκευσης των τεμαχίων και την απλοποίηση των στοιχείων αναγνώρισής τους συστήνεται, αφενός η τυποποίηση της συσκευασίας τους και, αφετέρου, να επιτραπεί για τον προσδιορισμό τους ένας κοινοτικός αριθμητικός κωδικός 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2456/93 τροποποιείται ως εξής:
1. Στο άρθρο 4 παράγραφος 2, προστίθεται το ακόλουθο στοιχείο:
«θ) προέρχονται από τις κατηγορίες και τις ομάδες ποιότητας που ορίζονται στο παράρτημα του κανονισμού (ΕΟΚ) αριθ. 1627/89 για κάθε έναν ενδιαφερόμενο που υποβάλλει προσφορά στα κράτη μέλη ή σε περιφέρειες ενός κράτους μέλους που αναφέρεται στο εν λόγω παράρτημα».
2. Το άρθρο 17 τροποποιείται ως εξής:
α) οι παράγραφοι 1 έως 4 αντικαθίστανται από το ακόλουθο κείμενο:
«1. Η παραλαβή από τον οργανισμό παρέμβασης πραγματοποιείται:
- στην περίπτωση κρέατος με οστά που πρόκειται να αποθηκευθεί χωρίς περαιτέρω επεξεργασία ή που πρόκειται να αφαιρεθούν εν μέρει τα οστά, είτε στην είσοδο του σημείου ζύγισης του ψυκτικού χώρου του κέντρου παρέμβασης ή στην είσοδο του σημείου ζύγισης του εργαστηρίου τεμαχισμού του κέντρου παρέμβασης,
- στην περίπτωση κρέατος με οστά που πρόκειται να αφαιρεθούν τα οστά, στην είσοδο του σημείου ζύγισης του εργαστηρίου τεμαχισμού του κέντρου παρέμβασης.
Η αποδοχή των παραδιδόμενων προϊόντων και η παραλαβή τους εξαρτάται από την επαλήθευση από τον οργανισμό παρέμβασης ότι τα προϊόντα αυτά είναι σύμφωνα με τις απαιτήσεις που προβλέπονται από τον παρόντα κανονισμό. Ειδικότερα, η επαλήθευση των απαιτήσεων του άρθρου 4 παράγραφος 2 στοιχείο ε) πραγματοποιείται με ανάλυση δείγματος. Ο τρόπος της δειγματοληψίας καθώς και οι συνέπειες σε περίπτωση θετικού αποτελέσματος είναι εκείνες που προβλέπονται από τη σχετική κτηνιατρική νομοθεσία.
2. Σε περίπτωση που δεν διεξάγεται προκαταρκτική επιθεώρηση αμέσως πριν τη φόρτωση στην εξέδρα φόρτωσης του σφαγείου και πριν τη μεταφορά τους στο κέντρο παρέμβασης, τα ημιμόρια σφαγίων θα προσδιορίζονται ως εξής:
- εφόσον είναι απλώς σημανθέντα, οι σημάνσεις αυτές θα πρέπει να πληρούν τις διατάξεις του άρθρου 4 παράγραφος 3 στοιχείο γ) και πρέπει να εκδίδεται ένα έγγραφο που θα καθορίζει τα στοιχεία προσδιορισμού ή τον αριθμό σφαγής καθώς και την ημερομηνία σφαγής για το ημιμόριο σφαγίου,
- εφόσον φέρουν επίσης ετικέτες, οι ετικέτες πρέπει να πληρούν τις διατάξεις του άρθρου 1 παράγραφοι 2, 3 και 4 του κανονισμού (ΕΟΚ) αριθ. 344/91 της Επιτροπής (*).
Εφόσον τα ημιμόρια σφαγίου τεμαχίζονται σε τεταρτημόρια, ο τεμαχισμός σε τεταρτημόρια πρέπει να διεξάγεται σύμφωνα με το παράρτημα V. Τα τεταρτημόρια πρέπει να συγκεντρώνονται για τη διαδικασία αποδοχής, ανά σφάγιο ή ημιμόριο σφαγίου, κατά το χρόνο παραλαβής. Εάν τα ημιμόρια σφαγίου έχουν τεμαχισθεί σε τεταρτημόρια πριν τη μεταφορά τους στο κέντρο παρέμβασης, πρέπει να τεμαχίζονται σύμφωνα με το παράρτημα V κατά την άφιξή τους.
Στο σημείο αποδοχής, κάθε τεταρτημόριο πρέπει να προσδιορίζεται με ετικέτα που πληροί τις διατάξεις του άρθρου 1 παράγραφοι 2, 3 και 4 του κανονισμού (ΕΟΚ) αριθ. 344/91 7 πρέπει επίσης να υπάρχει ένδειξη για το βάρος του τεταρτημορίου και για τον αριθμό του συμβολαίου 7 οι ετικέτες πρέπει να προσκολλώνται απευθείας στους τένοντες της κνήμης των προσθίων και οπισθίων τεταρτημορίων χωρίς τη χρήση μεταλλικών ή πλαστικών συνδετήρων.
Λαμβάνοντας υπόψη το άρθρο 24 παράγραφος 2, οι ετικέτες αυτές πρέπει να παραμένουν προσκολλημένες στα τεταρτημόρια καθόλη τη διάρκεια της περιόδου αποθήκευσης. Στο μέτρο του δυνατού, οιεσδήποτε προηγούμενες ετικέτες πρέπει να απομακρύνονται.
Η διαδικασία αποδοχής καλύπτει μια συστηματική εξέταση της παρουσίασης, της ταξινόμησης, του βάρους και της τοποθέτησης ετικετών σε κάθε παραδιδόμενο τεταρτημόριο. Πρέπει επίσης να διεξάγεται έλεγχος θερμοκρασίας σε ένα από τα οπίσθια τεταρτημόρια κάθε σφαγίου. Ειδικότερα, δεν θα γίνεται αποδεκτό κανένα σφάγιο εφόσον το βάρος του υπερβαίνει το ανώτατο όριο βάρους που ορίζεται στο άρθρο 4 παράγραφος 2 στοιχείο η).
3. Είναι δυνατόν να διεξαχθεί μια προκαταρκτική επιθεώρηση αμέσως πριν τη φόρτωση στην αποβάθρα φόρτωσης του σφαγείου και πρέπει να περιλαμβάνει επιθεώρηση του βάρους, της ταξινόμησης, της παρουσίασης και της θερμοκρασίας των ημιμορίων σφαγίων. Ειδικότερα, δεν πρέπει να γίνεται αποδεκτό κανένα σφάγιο εάν το βάρος του υπερβαίνει το ανώτατο όριο βάρους που ορίζεται στο άρθρο 4 παράγραφος 2 στοιχείο η). Τα προϊόντα που απορρίπτονται πρέπει να σημαίνονται και δεν είναι δυνατόν να προσκομισθούν εκ νέου για μια τέτοια επιθεώρηση ή για τη διαδικασία αποδοχής.
Αυτού του είδους η επιθεώρηση πραγματοποιείται σε αποστολή που δεν υπερβαίνει τους είκοσι τόνους ημιμορίων σφαγίων, όπως ορίζεται από τον οργανισμό παρέμβασης. Στην περίπτωση που ο αριθμός των ημιμορίων σφαγίων που απορρίπτονται υπερβαίνει το 20 % του συνολικού αριθμού επιθεωρηθέντων σφαγίων, το σύνολο της αποστολής πρέπει να απορρίπτεται.
Πριν τη μεταφορά τους στο κέντρο παρέμβασης, τα ημιμόρια σφαγίων πρέπει να τεμαχίζονται σε τεταρτημόρια σύμφωνα με το παράρτημα V 7 κάθε τεταρτημόριο πρέπει να ζυγίζεται συστηματικά και να προσδιορίζεται με ετικέτα που πληροί τις διατάξεις του άρθρου 1 παράγραφοι 2, 3 και 4 του κανονισμού (ΕΟΚ) αριθ. 344/91 7 πρέπει να υπάρχει επίσης η ένδειξη για το βάρος του τεταρτημορίου και τον αριθμό συμβολαίου 7 οι ετικέτες πρέπει να προσκολλώνται απευθείας στους τένοντες της κνήμης των προσθίων και οπισθίων τεταρτημορίων χωρίς τη χρήση μεταλλικών ή πλαστικών συνδετήρων.
Λαμβάνοντας υπόψη το άρθρο 24 παράγραφος 2, οι ετικέτες αυτές πρέπει να παραμένουν προσκολλημένες στα τεταρτημόρια καθόλη τη διάρκεια της περιόδου αποθήκευσης. Στο μέτρο του δυνατού, οιεσδήποτε προηγούμενες ετικέτες πρέπει να απομακρύνονται.
Τα τεταρτημόρια κάθε σφαγίου πρέπει να ομαδοποιούνται για τη διαδικασία αποδοχής ανά σφάγιο ή ημιμόριο σφαγίου, κατά το χρόνο παραλαβής.
Κάθε αποστολή πρέπει να συνοδεύεται έως το σημείο αποδοχής από κατάλογο που αναφέρει όλες τις λεπτομέρειες για τα τεταρτημόρια, συμπεριλαμβανομένου του αριθμού των προϊόντων που προσκομίσθηκαν και, είτε έγιναν αποδεκτά είτε απορρίφθηκαν 7 ο κατάλογος αυτός πρέπει να παραδίδεται στον αρμόδιο για την αποδοχή.
Πρέπει να τοποθετείται σφραγίδα στα μέσα μεταφοράς, πριν εγκαταλείψουν το σφαγείο 7 ο αριθμός της σφραγίδας πρέπει να εμφαίνεται στο υγειονομικό πιστοποιητικό ή στον κατάλογο.
Κατά τη διάρκεια της διαδικασίας αποδοχής, πρέπει να διεξάγονται έλεγχοι σχετικά με την παρουσίαση, τη ταξινόμηση, το βάρος, τις ετικέτες και τη θερμοκρασία των παραδιδόμενων τεταρτημορίων.
4. Η πρακαταρκτική επιθεώρηση και η αποδοχή των προϊόντων που προσφέρονται στην παρέμβαση διεξάγεται από έναν αρμόδιο του οργανισμού παρέμβασης ή από πρόσωπο εντεταλμένο από τον αρμόδιο αυτόν, ο οποίος διαθέτει τα προσόντα που είναι απαραίτητα για την ταξινόμηση, δεν ενέχεται στις εργασίες ταξινόμησης στο σφαγείο και είναι εντελώς ανεξάρτητος από τον υπερθεματιστή. Η ανεξαρτησία αυτή διασφαλίζεται ιδίως με την περιοδική εναλλαγή των εν λόγω υπαλλήλων στα διάφορα κέντρα παρέμβασης.
Κατά το χρόνο παραλαβής, το συνολικό βάρος των τεταρτημορίων κάθε αποστολής πρέπει να καταγράφεται και να παραμένει στον οργανισμό παρέμβασης.
Σε περίπτωση, που για το κρέας που πρόκειται να αποθηκευθεί με τα οστά, το βάρος αυτό διαφέρει από την ένδειξη στον κατάλογο σε τέτοιο βαθμό που η ακρίβεια του βάρους που αναφέρεται στον κατάλογο να αμφισβητείται, το βάρος κάθε τεταρτημορίου πρέπει να ελέγχεται συστηματικά και ενδεχομένως πρέπει να προσκολλάται μια νέα ετικέτα από τον αρμόδιο για την αποδοχή υπάλληλο, δίδοντας το βάρος που έγινε αποδεκτό και οιεσδήποτε άλλες πληροφορίες που απαιτούνται. Στο μέτρο του δυνατού, οιεσδήποτε προηγούμενες ετικέτες πρέπει να απομακρύνονται.
Πρέπει να συμπληρώνεται από τον αρμόδιο για την αποδοχή υπάλληλο ένα έγγραφο που θα αναφέρει πλήρεις λεπτομέρειες, συμπεριλαμβανομένου του βάρους και του αριθμού των προϊόντων που προσκομίζονται και, είτε γίνονται αποδεκτά είτε απορρίπτονται.
Τα προϊόντα που απορρίπτονται πρέπει να σημαίνονται και δεν είναι δυνατόν να προσκομισθούν εκ νέου είτε για προκαταρκτική επιθεώρηση είτε για διαδικασία αποδοχής.
.» 7 β) η παράγραφος 6 αντικαθίσταται από το ακόλουθο κείμενο:
«Στην περίπτωση που βάσει του αριθμού των ημιμορίων σφαγίων ή των τεταρτημορίων που προσκομίζονται, η ποσότητα των προϊόντων που απορρίπτονται υπερβαίνει το 20 % της παραδοθείσας και εκφορτωθείσας παρτίδας, όλη η παρτίδα απορρίπτεται.».
3. Η τελευταία πρόταση στο άρθρο 23 παράγραφος 1 αντικαθίσταται από το ακόλουθο κείμενο:
«Οι έλεγχοι του είδους αυτού πρέπει να καλύπτουν τουλάχιστον το 5 % των χαρτοκιβωτίων που έχουν γεμισθεί κατά τη διάρκεια της ημέρας για κάθε διαφορετικό τεμάχιο και σε περίπτωση που υπάρχουν αρκετά κιβώτια, πέντε χαρτοκιβώτια ανά τεμάχιο κατ' ελάχιστο όριο.».
4. Στο άρθρο 25 παράγραφος 2, η παράγραφος 2 διαγράφεται.
5. Το άρθρο 29 αντικαθίσταται από το ακόλουθο κείμενο:
«Άρθρο 29 Απόρριψη προϊόντων 1. Στην περίπτωση που οι έλεγχοι οι οποίοι ορίζονται συγκεκριμένα στο άρθρο 23 παράγραφος 1 δεικνύουν παρατυπίες από το εργαστήριο αφαίρεσης των οστών όσον αφορά τις διατάξεις των άρθρων 20 έως 28 για ένα συγκεκριμένο τεμάχιο, οι έλεγχοι αυτοί πρέπει να επεκτείνονται για την κάλυψη ενός επιπλέον ποσοστού της τάξης του 5 % των κιβωτίων που γεμίσθηκαν κατά τη διάρκεια της εν λόγω ημέρας. Σε περίπτωση που ανακαλύπτονται περαιτέρω παραβάσεις, πρέπει να ελέγχεται επιπλέον ποσοστό της τάξης του 5 % των δειγμάτων του συνολικού αριθμού χαρτοκιβωτίων του σχετικού τεμαχίου. Όταν, κατά τον τέταρτο έλεγχο της τάξης του 5 % τουλάχιστον 50 % των κιβωτίων διαπιστώνεται ότι παραβαίνει τις ανωτέρω διατάξεις, η παραγωγή ολόκληρης της ημέρας για το τεμάχιο αυτό πρέπει να ελέγχεται. Ωστόσο, δεν απαιτείται έλεγχος της παραγωγής όλης της ημέρας εφόσον τουλάχιστον για 20 % από τα κιβώτια του συγκεκριμένου τεμαχίου διαπιστώθηκε παράβαση.
2. Όταν βάσει αυτού:
- για λιγότερο από 20 % από τα κιβώτια του συγκεκριμένου τεμαχίου διαπιστώνεται παράβαση, το σύνολο του περιεχομένου των κιβωτίων αυτών πρέπει να απορρίπτεται και δεν πρέπει να καταβάλλεται πληρωμή όσον αφορά αυτά τα κιβώτια 7 το εργαστήριο αφαίρεσης οστών θα πρέπει να καταβάλει στον οργανισμό παρέμβασης ποσό ίσο με την τιμή που εμφαίνεται στο παράρτημα Ι, για τα τεμάχια που απορρίφθησαν,
- για τουλάχιστον 20 % των κιβωτίων του συγκεκριμένου τεμαχίου διαπιστώνεται παράβαση, η παραγωγή ολόκληρης της ημέρας για το συγκεκριμένο τεμάχιο πρέπει να απορρίπτεται από τον οργανισμό παρέμβασης και δεν πρέπει να καταβάλλεται πληρωμή 7 το εργαστήριο αφαίρεσης οστών πρέπει να καταβάλει στον οργανισμό παρέμβασης ποσό ίσο με την τιμή που εμφαίνεται στο παράρτημα Ι, για τα τεμάχια που απορρίφθησαν,
- για τουλάχιστον 20 % των κιβωτίων διαφόρων τεμαχίων της ημερήσιας παραγωγής διαπιστώνεται παράβαση, η παραγωγή ολόκληρης της ημέρας απορρίπτεται από τον οργανισμό παρέμβασης και δεν καταβάλλεται πληρωμή 7 το εργαστήριο αφαίρεσης οστών πρέπει να καταβάλει στον οργανισμό παρέμβασης ποσό ίσο με την τιμή που πρέπει να πληρωθεί από τον οργανισμό στον υπερθεματιστή σύμφωνα με το άρθρο 18 για τα αρχικά προϊόντα με οστά που αγοράσθηκαν στην παρέμβαση, τα οποία, μετά την αφαίρεση των οστών, απορρίφθησαν, με προσαύξηση της τάξης του 20 %. Εφόσον εφαρμόζεται η περίπτωση αυτή, η πρώτη και δεύτερη περίπτωση δεν ισχύουν.
3. Κατά παρέκκλιση των παραγράφων 1 και 2, σε περίπτωση που εξαιτίας σοβαρής αμέλειας ή απάτης, το εργαστήριο αφαίρεσης οστών δεν τηρεί τις διατάξεις των άρθρων 20 έως 28:
- όλα τα προϊόντα που παραλαμβάνονται μετά την αφαίρεση οστών κατά τη διάρκεια της ημέρας για τα οποία έχει διαπιστωθεί μη τήρηση των ανωτέρω διατάξεων, απορρίπτονται από τον οργανισμό παρέμβασης και δεν καταβάλλεται πληρωμή,
- το εργαστήριο αφαίρεσης οστών καταβάλλει στον οργανισμό παρέμβασης ποσό ίσο με την τιμή που καταβάλλεται από τον οργανισμό στον υπερθεματιστή σύμφωνα με το άρθρο 18 για τα αρχικά προϊόντα με οστά που αγοράζονται στην παρέμβαση, τα οποία, μετά την αφαίρεση οστών, απορρίφθησαν, με προσαύξηση της τάξης του 20 %.».
6. Στο παράρτημα VII, η διατύπωση των διαφόρων τεμαχίων αντικαθίσταται από το ακόλουθο κείμενο:
«1.2.1. Κότσι παρέμβασης (κωδικός ΙΝΤ 11),
1.2.2. Στρογγυλό παρέμβασης (κωδικός ΙΝΤ 12),
1.2.3. Τρανς παρέμβασης,
1.2.4. Νουά παρέμβασης,
1.2.5. Φιλέτο παρέμβασης,
1.2.6. Κυλότο παρέμβασης,
1.2.7. Κόντρα φιλέτο παρέμβασης,
1.2.8. Λάπα παρέμβασης,
1.2.9. Κόντρα μπριζόλα παρέμβασης (πέμπτος σπόνδυλος),
2.1.1. Κότσι παρέμβασης,
2.1.2. Σπάλα παρέμβασης,
2.1.3. Πέτο παρέμβασης,
2.1.4. Πρόσθετο τεταρτημόριο παρέμβασης.».
7. Το παράρτημα VIII αντικαθίσταται από το παράρτημα ΙΙ του παρόντος κανονισμού 7 8. Το σημείο Ι παράγραφος 5 του παραρτήματος ΙΧ αντικαθίσταται από το ακόλουθο κείμενο:
«Είναι δυνατόν να τοποθετηθούν στο ίδιο κιβώτιο αποκλειστικά τεμάχια του ιδίου προσδιοριζόμενου προορισμού με την πλήρη ονομασία τους ή με αριθμητικό κοινοτικό κωδικό, και τα οποία προέρχονται από την ίδια κατηγορία ζώου 7 τα κιβώτια μπορεί να περιέχουν οιαδήποτε τεμάχια λίπους ή άλλες άκρες υπό οιεσδήποτε συνθήκες.».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την πρώτη πρόσκληση για υποβολή προσφορών του Σεπτεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Αυγούστου 1995.

Labels: 3
17
6